钦定古今图书集成/明伦汇编/氏族典/第162卷 > 韩必显
## 钦定古今图书集成/明伦汇编/氏族典/第162卷 > 韩必显

按《安丘县志》：“必显字用晦，隆庆戊辰进士，授洛川令。
报竣，行取御史。时江陵柄政，尚操切，必显独以宽和
持论，江陵不悦，谪楚藩司幕，量移庐州司理，平反大
狱无数。历南冏丞及地曹郎，晋秩符卿，持节晋阳，册
封衡国，馈遗无所受，惟以道义法纪规劝二藩，二藩
改容礼之。迁京兆，奉法不阿贵戚，大珰折简，一切谢”
绝。晋纳言，留意封驳，忧形于色，一时称任事才。属关
中凶瘵，求所以镇抚之者，久难其人。上偶自维曰：“何
不遣韩卿耶？”遂拜右佥都御史，巡抚陕西。以内艰不
果行，寻疾卒。